श्रमिकों के साथ किया धोखा : जंग बहादुर
करनाल | एफसीआईसे कथित तौर पर जबरन रिटायर किए गए श्रमिकों का धरना जारी है। उनका आरोप है कि श्रमिकों की रिकार्ड में दर्ज आयु को बदल कर 5-6 साल पहले ही नौकरी से रिटायर कर दिया गया। रविवार को धरने की अध्यक्षता करते हुए भारतीय मजदूर संघ के अध्यक्ष जंग बहादुर यादव ने कहा कि एफसीआई के अधिकारी ने अदालत और उच्चाधिकारियों की आंखों में धूल झोंकने का काम किया है। अधिकारी ने सीएमओ द्वारा प्रमाणित आयु को 20 साल बाद बदल कर कानून की धज्जियां उड़ाई हैं। शातिर अधिकारियों ने 14 श्रमिकों को रिटायर कर दिया है। इनमें सात श्रमिकों की सीएमओ द्वारा प्रमाणित आयु को माना गया है, जबकि छह वर्करों की उम्र ही बदल दी गई। इस अवसर पर राम बहादुर मेहतो, कामदेव सिंह, महीपाल साहनी सुरेश कुमार आदि मौजूद रहे।
hin_Deva hin_Deva